<classify> WASHINGTON-MAREKANI WAGOMBEA urais kupitia chama cha Democratic nchini Marekaniwamefanya mdahalo wao wa kwanza jana huku hoja kuu sita zikionekana kutawalaikiwamo mzozo kati ya Marekani na Iran. Hoja nyingine zilizoibuka ni huduma ya afya, mabadiliko ya tabia nchi. Katika sehemu ya kwanza ya mdahalo huo wa siku mbili, janana leo pia mjadala unaonekana kutawala katika eneo la sera za kigeni, ukatiliunaotokana na umiliki wa silaha, na uhamiaji haramu. Seneta wa Marekani Elizabeth Warren, ambae ni miongoni mwawagombea wanaoongoza katika kinyanganyiro hicho amesema atapigania huduma yaafya inayofadhiliwa na serikali na kuwakosoa wale ambao wanapinga mfumo wa afyawa aina hiyo. Huduma ya afya ni huduma ya msingi kwa binadamu namimi nitapigania haki za msingi za binadamu. Suala la huduma ya afya limekuwa muhimu katika uchaguzi warais wa mwaka 2020, hasa baada ya Rais Donald Trump kusaini amri ya kufutasehemu ya mpango wa afya wa rais aliyemtangulia Barack Obama, uliokuwa ukijulikanakama Obamacare. Kuhusu suala la Iran, Seneta wa jimbo la New Jersey, CoreyBooker ndiye mgombea pekee aliyesema haungi mkono makubaliano ya nyuklia naIran na kwamba ulikuwa ni uamuzi wenye makosa. Suala la Iran limechukua mjadala mkubwa miongoni mwa wapigakura wa Marekani hasa katika wakati huu ambao ambao nchi hizo mbili zimeingiakatika mzozo mkubwa na hata kutishia kuingia vitani. Baadhi ya wagombea waliyapa kipaumbele zaidi masualamengine ya usalama. Gavana wa jimbo la Washington, Jay Inslee amesemaamestaajabishwa na suala la kupambana na mabadiliko ya tabia nchi kutopewa kipaumbelena wagombea wengi katika mdahalo huo. Inslee amesema kizazi cha sasa ndiyo cha kwanza kushuhudiauchungu wa athari za mabadiliko ya tabia nchi na ndiyo cha mwisho kinachojaribukupambana na hali hiyo. Makamu wa rais wa zamani, Joe Biden na Seneta BernieSanders, ambao wanaongoza katika utafiti wa maoni ya wapiga kura, watapambanakatika sehemu ya pili ya mdahalo huo leo jioni. IRAN YATOA WITO Wakati huo huo, Iran imeitaka Marekani kuiondolea vikwazo Rais wa Iran, Hassan Rouhani alisema jana kwamba Marekanilazima iiondolee Iran vikwazo ilivyoiwekea pamoja na kurudi katika makubalianoya nyuklia yaliyoafikiwa mwaka 2015 ili kumaliza mvutano kati ya nchi hizo mbili. Rouhani alisema Marekani kurudi katika makubaliano yanyuklia ndiyo njia rahisi ya kuhakikisha maslahi ya pande zote mbili. Rais Trump kwa mara nyingine tena juzi alisisitiza kuwa hatakivita na Iran, lakini ameonya iwapo vita vitatokea, basi havitachukua mudamrefu. Trump amedokeza kwamba vita hivyo vikizuka basi Marekaniitashambulia kwa njia ya anga. Marekani iliamua kujitoa katika makubaliano hayo ya nyukliamwaka jana na badala yake kuiwekea tena vikwazo vikali Iran. Makubalaino hayoambayo pia yaliwekwa saini na nchi nyingine zenye nguvu duniani yalikuwa nalengo la kuiondolea vikwazo Iran ili nayo ipunguze shughuli zake za kinyuklia  <topic>: kimataifa 